Rannsaka upptök eldsvoðans
Yfirvöld í Dubai vinna að rannsókn á upptökum eldsvoðans á hinu 63 hæða lúxushóteli Address Downtown. Slökkviliðsmönnum tókst að slökkva megnið af eldinum í nótt en samkvæmt fréttavef BBC logar enn einhver eldur á 20. hæð, þar sem talið er að eldsvoðinn hafi byrjað í gærkvöldi.
Lúxushótelið var rýmt og sextán manns þurftu að fá aðhlynningu á sjúkrahúsi. Þrátt fyrir eldsvoðann var flugeldasýning haldin við Burj Khalifa-turninn skammt frá til að fagna nýju ári.
Búið er að loka götunum í kringum Address Downtown en göturnar í kringum Burj Khalifa eru opnar.
Írska söngkonan Anita Williams var að halda tónleika á hótelinu þegar eldurinn braust út. Hún var að vonum snögg að yfirgefa svæðið. "Allir voru öskrandi, allir voru hlaupandi," sagði hún við BBC. Hún sgaði að sér hefði liðið eins og um kvikmynd væri að ræða.
Yfirvöld í Dubai vinna að rannsókn á upptökum eldsvoðans á hinu 63 hæða lúxushóteli Address Downtown.
Slökkviliðsmönnum tókst að slökkva megnið af eldinum í nótt en samkvæmt fréttavef BBC logar enn einhver eldur á 20. hæð.
Lúxushótelið var rýmt og sextán manns þurftu að fá aðhlynningu á sjúkrahúsi.
Írska söngkonan Anita Williams var að halda tónleika á hótelinu þegar eldurinn braust út.